Ernst Jünger - Vikipeedia, vaba entsüklopeedia

# Ernst Jünger

###

Ernst Jünger (29. märts 1895 – 17. veebruar 1998) oli saksa kirjanik.

## [redigeeri] Elu

Ernst Jünger astus 1913 Prantsuse Võõrleegioni, kust isa ta koju tagasi tõi. Ernst sooritas 1914 kiirkorras gümnaasiumi lõpueksami ja astus vabatahtlikuna sõjaväkke, sai Esimeses maailmasõjas korduvalt haavata, teda autasustati kõrgete ordenitega. 1919–1923 oli ametis ohvitserina, õppis seejärel Leipzigi ja Napoli ülikoolis ning asus 1926 vabakutselise kirjanikuna Berliini, avaldades legendaarse kuulsuse omandanud raamatuid. Juba 1920 ilmus Jüngeri sulest kohe bestselleriks saanud romaan "Terasäikestes" ("In Stahlgewittern"). Teine maailmasõda viis ta läänerindele. Sõja ajal töötas ta okupatsioonivägede staabis Pariisis, kus suhtles paljude Prantsuse kultuuritegelastega nagu maalikunstnik Pablo Picasso või kirjanik ja režissöör Jean Cocteau.

1944 saadeti Jünger erru, kuna oli vähesel määral seotud Hitleri-vastase vandenõuga. Seejärel oli ta elu lõpuni vabakutseline kirjanik, reisides palju ning pühendudes aiapidamisele ning entomoloogiale.

Jüngeri kui esmaavastaja järgi on nime saanud mitmed putukaliigid.

## [redigeeri] Looming

Jünger on avaldanud proosat, päevikromaane, esseistikat. 1920-ndatel oli ta üks konservatiivse revolutsiooni liidreid ja innustajaid. Suurt tähelepanu äratas ühiskonnautoopilise teosega "Töötaja. Valitsemine ja kuju" ("Der Arbeiter. Herrschaft und Gestalt", 1932), mis traditsioonilisi ideoloogilisi piire ületavate mõttekäikudega äratas tähelepanu ja imetlust nii vasak- kui parempoolsete seas. 1930-ndatest alates kirjutas ta kaemuslikke, mõneti maagilisi ja religioosse loomusega proosat ja päevikromaane ("Heliopolis", 1949–1965; "Eumeswil", "Seitsekümmend möödas I-V", 1980–1997). Jüngeri üks tuntuim teos on poeetiline romaani "Marmorkaljudel" ("Auf den Marmorklippen", 1939).

Ernst Jüngerile lähedalseisvad mõtlejad olid Carl Schmitt, Ernst von Salomon, Martin Heidegger või Julius Evola.

Ernst Jüngeri vend Friedrich Georg Jünger (1898–1977) oli luuletaja ja prosaist.

## [redigeeri] Välislingid

- Ernst Jünger in Cyberspace: http://www.juenger.org
- Mis mees oli Ernst Jünger: http://www.sewercide.ee/artiklid-jynger.html
- Mööda veerenud pärl: http://www.sirp.ee/2003/12.12.03/Kirjand/kirjand1-2.html
- Ernst Jünger: mässumeelne alalhoidja: http://www.eelk.ee/~ktalkaarli/sulane/Sulane31.html#RUISO
- Fjodor Dostojevski Ernst Jüngeri mõtlemises: http://www.kriteerium.ee/kataloog.php?uID=54&lang=est

Välja otsitud andmebaasist "http://et.wikipedia.org../../../e/r/n/Ernst_J%C3%BCnger_b890.html"

Kategooriad: Kirjandus | Kirjanikud | Saksa kirjanikud | Sündinud 1895 | Surnud 1998

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Esperanto
- Français
- Italiano
- Nederlands
- 日本語
- Norsk (bokmål)
- Polski
- Português
- Română
- Русский
- Svenska